Alfred Kastler () inggih punika fisikawan asal Prancis saking katurunan Jerman, nalika taun 1966 namanipun Alfred Kastler kaserat wonten ing Penghargaan Nobel babagan Fisika.

Kastler punika nimba kawruh wonten ing Lycée Bartholdi, Colmar, Alsace, sasampunipun ngulawentah saking mriku penjenenganipun nglajengaken sekolah ing École Normale Supérieure Paris taun 1921.
Sasampunipun ngulawentah ngantos taun 1926, penjenenganipun ngasta fisika wonten ing Lycée Mulhouse, kaliyan Universitas Bordeaux, 
wonten Universitas Bordeaux mriku penjenenganipun dados profesor universitas ngantos taun 1941. Nalika taun 1952, Georges Bruhat nyuwun supados Alfred wangsul dhumateng École Normale Supérieure, supados njabat dados profesor.

Biografi 
Penjenenganipun miyos wonten ing Guebwiller, Alsace.
Kastler pindah dhateng Horbourg kaliyan bibipun (saking pihak ibu) supados saged sumingkir saking perang dunya.
Penjenenganipun nimba kawruh kaliyan Oberrealschule saking Colmar.
Nalika taun 1919 Kastler punika pindah saking ngèlmu fisika dhateng babagan pandhidhikan sastra (basa Prancis), nalika taun 1920 penjenenganipun angsal Abitur.

Panjenenganipun ugi naté mlebet ing sekolah kelas matematika mirunggan satunggal taun laminipun, 1921-1926 panjenenganipun lulus École Normale Supérieure, sasampunipun lulus dipunlajengaken ngulawentah babagan ngèlmu fisika saking Henri Abraham kaliyan Eugene Bloch, guru-guru punika ingkang nepangaken ngèlmu fisika atom wonten ing Fakultas Ilmu saking Universitas Paris, panjenenganipun nyinau babagan ngèlmu fisika saking Charles Fabry, Aimé Cotton sarta Anatole Leduc nalika taun 1923, ing taun punika panjenenganipun ugi angsal idin ngèlmu fisika sarta ngèlmu
matematika. Nalika taun 1923 ngantos taun 1924 penjenenganipun ngaso saking studi amargi kesel sarta depresi.
Taun sasampunipun, panjenenganipun nyiapaken gelar sarjana dipunbimbing déning Georges Urbain.

Nalika taun 1926 panjenenganipun dados profesor fisika ingkang kapisan wonten ing sekolah tinggi Mulhouse (1926-1927), Colmar (1927-1928) sarta Bordeaux (1928-1931). Nalika taun 1931 panjenenganipun dados asistèn Pierre Daure wonten ing Université de Bordeaux,  penjenenganipun mbimbing mahasiswa angsal sertifikat makarya praktek (PCN sarta PCB), taun 1936 penjenenganipun nyiapaken tesis kanggé dhoktor ngèlmu fisika wonten ing fakultas ngèlmu fisika Paris.

Penjenenganipun dados pamenang Bebungah Nobel Fisika nalika taun 1966 
amarga penemuan kaliyan pangembangan métodhe optik kanggé nyinaoni resonansi Hertz maring atom.

Penjenenganipun naté dados pimpinan dewan Institut d'optique théorique et appliquée.

Kastler ugi naté nyerat gurit (ngagem basa Jerman). Nalika taun 1979 panjenenganipun nyetak gurit mau kanthi irah-irahan Europe, ma patrie: Deutsche Lieder eines französischen  Europäers (Europe, my fatherland: German songs of a French European).

Laboratoire Kastler-Brossel

Kauripanipun Profesor Kastler nalika panalitèn punika sok dipuntelasaken kanggé neliti wonten ing 
École Normale Supérieure, Paris wonten meriku penjenenganipun laksanakaken riset cilik spektroskopi sesarengan kaliyan 
mahasiswanipun, Jean Brossel sasampunipun yuda/perang.
Bebarengan kaliyan Jean Brossel, penjenenganipun neliti mekanika kuantum, interaksi wataranipun cahya kaliyan 
atom, sarta spektroskopi. Kastler, nyambut damel wonten ing resonansi optik kaliyan resonansi magnetik, 
ngembangken tèhnik "pompa optik". Karya-karyanipun saged njangkepi téyori laser kaliyan maser.

Sekawan dasa taun sasampunipun, kelompok punika sampun ngulawentah fisikawan eném ingkang saged maringi mampangat dhumateng parkembangan dunya ngèlmu fisika atom wonten ing Prancis. Laboratoire de Spectroscopie hertzienne lajeng dipun-gantos namanipun dados Laboratoire Kastler-Brossel nalika taun 1994 ugi angsal pérangan wonten ing laboratorium Université Pierre-et-Marie-Curie sarta angsal École Normale Supérieure, sapunika dados laboratorium mliginipun.

Professor Kastler tilar dunya nalika surya kaping 7 January 1984, wonten ing Bandol, Prancis.

Alfred Kastler ugi dados humanis, ingkang remen kaliyan tata-tentrem sarta nentang senjata
nuklir. Salaminipun perang wonten ing Aljazair, panjenenganipun protes amargi métodhe saking
Comité de salut public d'Alger nalika taun 1958, apartemenipun
dibakar déning OAS nalika taun 1961,
salaminipun présidhèn Liga Prancis Hewan, Manusia,
sapunika karan "La fondation droit animal, éthique et sciences", dipunsebut ugi Prix de
biologie Alfred Kastler (atribut penghargaan biologi Alfred Kastler) kanggé bebungah
alternatif wonten ing babagan eksperimen
hewan. Georges Chapouthier nalika taun 1981, panjenenganipun kaliyan [[Michael
Damian]] sarta Jean-Claude Nouet, nyerat babagan pembantaian gedhé-gedean, survei kritis
saking pertanian intensif. Penyair, panjenenganipun saestunipun panulis gurit basa Jerman
kanthi irah-irahan « Europe ma patrie- » dipuncetak déning Librairie Flinker Martin, Paris.

Cathetan suku

Ugi pirsani
 Pratélan pamenang bebungah Nobel

Pranala njawi 

 Alfred Kastler

Lair 1902
Pati 1984
Fisikawan Prancis
Pamenang Bebungah Nobel fisika
Tokoh Prancis pamenang Bebungah Nobel